মালয়েশিয়ার আরেকজন অংশগ্রহণকারী কোহ চিও হোং। চায়নিজ এই নাম সুবিধার জন্যে তাকে ডাকা হয় আকি নামে। মালয়েশিয়ার মান্দারিন ভাষার সংবাদপত্র শিনচুয়ান ডেইলির নিয়মিত কলাম লেখক এবং অনলাইন টিভি শো’র উপস্থাপিকা আকি এই টিমে সবচেয়ে বেশি প্রাণোচ্ছল। রাতের খাবারের জন্যে তিনি রান্না করেছেন চিকেন রাইস। এই চিকেন রাইসের মাজেজা হলো, এখানে আসলে কোন মুরগীর মাংস নেই। মুরগীর মাংসের ফ্লেভার পাওয়া যায়। এছাড়াও চিকেন উইং স্বেদ্ধ করে এনেছেন তিনি। এটা মালয় চায়নিজ খাবার।